กรมทรัพยากรน้ำบาดาล จัดตั้งศูนย์เฉพาะกิจช่วยเหลือประชาชนในสถานการณ์ภัยแล้ง ช่วยเหลือประชาชน
กรมทรัพยากรน้ำบาดาล จัดตั้งศูนย์เฉพาะกิจช่วยเหลือประชาชนในสถานการณ์ภัยแล้ง ช่วยเหลือประชาชน นายศักดิ์ดา วิเชียรศิลป์ อธิบดีกรมทรัพยากรน้ำบาดาล กล่าวว่า ได้จัดตั้งศูนย์เฉพาะกิจช่วยเหลือประชาชนในสถานการณ์ภัยแล้ง 2562/2563 ขึ้น หลังเกิดภัยแล้งและฝนทิ้งช่วงในฤดูฝนตั้งแต่เดือนธันวาคม 2561 จนถึงกลางเดือนสิงหาคม 2562 ประกอบกับช่วงเดือนสิงหาคมถึงเดือนกันยายน 2562 มีฝนตกน้อยกว่าปกติ ส่งผลให้บางพื้นที่มีน้ำไม่เพียงพอสำหรับการอุปโภค-บริโภค และเพื่อการเกษตร จึงจำเป็นต้องเร่งช่วยเหลือประชาชนที่ได้รับผลกระทบจากภัยแล้งอย่างมีประสิทธิภาพและบริหารจัดการอย่างเป็นระบบ จึงให้จัดตั้งศูนย์เฉพาะกิจช่วยเหลือประชาชน ศูนย์เฉพาะกิจแห่งนี้มีหน้าที่รวบรวมข้อมูล วิเคราะห์ กำหนดแนวทางปฏิบัติงานแก้ปัญหาและให้ความช่วยเหลือประชาชน  ประสานงานหน่วยงานที่เกี่ยวข้องทั้งภายในและภายนอกกรมทรัพยากรน้ำบาดาล แก้ปัญหาและให้ความช่วยเหลือผู้ได้รับผลกระทบจากภัยแล้ง  รับแจ้งเรื่องขอความช่วยเหลือจากประชาชนผ่านระบบโทรศัพท์หมายเลข 0 2666 7000 กด 1 หรือโทรศัพท์มือถือหมายเลข 09 5999 7000 ตั้งแต่เวลา 08.30 น.– 22.00 น.ทุกวันจนกว่าสถานการณ์ภัยแล้งจะสิ้นสุดลง และผ่านระบบขอความช่วยเหลือผู้ประสบภัยแล้งออนไลน์ทาง 1310.dgr.go.th  ให้คำปรึกษา แนะนำ และรับแจ้งเรื่องอื่นๆ เกี่ยวกับน้ำบาดาลอธิบดีกรมทรัพยากรน้ำบาดาล กล่าวย้ำว่า ที่ผ่านมาได้เตรียมความพร้อมให้ความช่วยเหลือประชาชนในด้านต่างๆ แล้วคือ จุดจ่ายน้ำถาวร ที่พร้อมแจกน้ำให้กับประชาชนที่มารับน้ำ 136 แห่ง  โรงเรียนที่พร้อมเป็นจุดจ่ายน้ำสะอาตให้ความช่วยเหลือเมื่อเกิดพิบัติภัย 374 แห่ง ชุดปรับปรุงคุณภาพน้ำเคลื่อนที่ 18 ชุด  ขุดเจาะบ่อบาดาล 85 ชุด  รถบรรทุกน้ำ 90 คัน และหน่วยนาคราช (ชุดช่อมระบบประปาและเครื่องสูบ) 38 ชุด